1815 ൽ <MASK> എഡിൻ‌ബർഗിൽ ജനിച്ച കാതറിൻ 1824 ൽ കുടുംബത്തോടൊപ്പം ഇംഗ്ലണ്ടിലേക്ക് മാറി. ജോർജ്ജ് ഹൊഗാർട്ടിന്റെ 10 കുട്ടികളിൽ മൂത്ത മകളായിരുന്നു കാതറിൻ. എഡിൻബർഗ് കൊറന്റിന്റെ ലേഖകനായിരുന്ന അവളുടെ പിതാവ്  പിന്നീട് മോർണിംഗ് ക്രോണിക്കിളിലെ എഴുത്തുകാരനും സംഗീത നിരൂപകനുമായിത്തീർന്നു. അവിടെ ആദ്യകാലത്ത് ഡിക്കൻസ് ഒരു യുവ പത്രപ്രവർത്തകനും പിന്നീട് ഈവനിംഗ് ക്രോണിക്കിളിന്റെ പത്രാധിപരുമായിരുന്നു. ബുദ്ധിമതിയും സുന്ദരിയുമായ 19 വയസ്സുള്ള കാതറിനെ ഡിക്കൻസ് തൽക്ഷണം ഇഷ്ടപ്പെടുകയും ഒപ്പം തന്റെ 23-ാം ജന്മദിന പാർട്ടിയിലേക്ക് അവളെ ക്ഷണിക്കുകയും ചെയ്തു. പിന്നീട് കാതറിനും ഡിക്കൻസും 1835-ൽ വിവാഹനിശ്ചയം നടത്തുകയും 1836 ഏപ്രിൽ 2-ന് ചെൽസിയിലെ സെന്റ് ലൂക്ക്സ് പള്ളിയിൽ വച്ച് വിവാഹിതരാകുകയും കെന്റിലെ ചാത്താമിനടുത്തുള്ള ചോക്കിൽ മധുവിധുവിനായി പുറപ്പെടുകയും ചെയ്തു. അവർ ബ്ലൂംസ്ബറിയിൽ ഒരു വീടുണ്ടാക്കുകയും അവർക്ക് പത്തു കുട്ടികളുണ്ടാവുകയും ചെയ്തു. ആ കാലയളവിൽ, താൻ ധനികനും പ്രശസ്തനുമായിത്തീർന്നാലും, കാതറിനുമൊത്ത് ആ ചെറിയ ഫ്ലാറ്റിൽ താമസിച്ചിരുന്നതുപോലെ താൻ ഒരിക്കലും സന്തുഷ്ടനാകില്ല എന്ന് ചാൾസ് എഴുതിയിരുന്നു.
കാതറിൻ ഡിക്കൻസ്
അമേരിക്കയിലേക്ക് ഇംഗ്ലണ്ടിലേക്ക് എച്ബിഓ സ്കോട്ട്‌ലൻഡിലെ